# ΕΛΛΗΝΙΚΗ ΔΗΜΟΚΡΑΤΙΑ

**ΝΟΜΟΣ ΚΕΡΚΥΡΑΣ**

## ΔΗΜΟΣ ΚΕΡΚΥΡΑΣ

### ΟΡΓΑΝΙΣΜΟΣ ΚΟΙΝΩΝΙΚΗΣ ΠΡΟΣΤΑΣΙΑΣ

**ΚΑΙ ΠΑΙΔΕΙΑΣ ΔΗΜΟΥ ΚΕΡΚΥΡΑΣ**

**τηλ.26610 22989/26610 81873 Κέρκυρα 16/03/2018**

**Fax: 26610 81874 Αριθμ.Πρωτ: 903**

 **E-mail** **okppdk@gmail.com**

***ΕΠΑΝΑΛΗΨΗ ΔΙΑΔΙΚΑΣΙΑΣ ΓΙΑ ΤΗΝ ΚΑΤΗΓΟΡΙΑ Β΄ ΚΑΙ Γ΄***

**ΠΡΟΣΚΛΗΣΗ ΕΚΔΗΛΩΣΗΣ ΕΝΔΙΑΦΕΡΟΝΤΟΣ ΓΙΑ ΤΗΝ**

**«ΑΝΑΘΕΣΗ ΥΠΗΡΕΣΙΩΝ ΠΑΙΔΙΑΤΡΟΥ ΓΙΑ ΤΟΥΣ ΠΑΙΔΙΚΟΥΣ ΚΑΙ ΒΡΕΦΟΝΗΠΙΑΚΟΥΣ ΣΤΑΘΜΟΥΣ ΤΟΥ Ν.Π.Δ.Δ. Ο.Κ.Π.Π.Δ.Κ.**

**ΔΗΜΟΥ ΚΕΡΚΥΡΑΣ»**

Του Κ.Α 00.6117.02, ποσού 9.000,00 € με Φ.Π.Α.

(5.000,00€ για την Ομάδα Β, και 4.000,00 € για την Ομάδα Γ)

(**με τη διαδικασία της απευθείας ανάθεσης**

**από τον Πρόεδρο του Ν.Π.Δ.Δ. «Ο.Κ.Π.Π.Δ.Κ..»)**

 Ο Πρόεδρος του Ν.Π.Δ.Δ «Ο.Κ.Π.Π.Δ.Κ.»

Έχοντας υπόψη:

**1.** Του Ν. 3852/2010 (ΦΕΚ Α’ 87/07.06.2010) «Νέα αρχιτεκτονική της αυτοδιοίκησης και της αποκεντρωμένης διοίκησης – Πρόγραμμα Καλλικράτης»

**2.** Τις διατάξεις της παρ. 9 του άρθρου 209 του Ν. 3463/2006, όπως προστέθηκε με την παρ. 13 του άρθρου 20 του Ν. 3731/2008 και διατηρήθηκε σε ισχύ με την περίπτωση 38 της παρ. 1 του άρθρου 377 του Ν. 4412/2016.

**3.** Την παρ. 4 του άρθρου 209 του Ν. 3463/2006, όπως αναδιατυπώθηκε με την παρ. 3 του άρθρου 22 του Ν. 3536/2007.

**4**. Την παρ. 13 του άρθρου 20 του ν.3731/2008.

**5.** Τον Ν. 4071/2012 (ΦΕΚ Α/85/11.04.2012) «Ρυθμίσεις για την τοπική ανάπτυξη, την αυτοδιοίκηση και την αποκεντρωμένη διοίκηση Ενσωμάτωση Οδηγίας 2009/50/ΕΚ» και ιδιαίτερα την παρ. 14 του άρθρου 6.

**6.** Τον Ν. 4070/2014 Αρχές δημοσιονομικής διαχείρισης και εποπτείας Ενσωμάτωση Οδηγίας 2011/85/ΕΕ» Δημόσια λογιστική και άλλες διατάξεις όπως ισχύει σήμερα.

**7**.Τον Ν. 3871 /2010 «Δημοσιονομική Διαχείριση και Ευθύνη», όπως ισχύει σήμερα .

**8.** Το N. 2362/95 περί «Δημοσίου Λογιστικού, ελέγχου των δαπανών του Κράτους και άλλες διατάξεις».

**9.** Το Ν. 3414/2005 (ΦΕΚ 279/Α/2005) περί «Τροποποίησης του Ν. 3310/2005 περί «Μέτρων για τη διασφάλιση της διαφάνειας και την αποτροπή καταστρατηγήσεων κατά τη διαδικασία σύναψης δημοσίων συμβάσεων». (ΦΕΚ 30/Α/14-02-2005).

**10**. Τις διατάξεις του ν. 3861/2010 (ΦΕΚ 112/Α΄/ 13-07-2010) «Ενίσχυση διαφάνειας με την υποχρεωτική ανάρτηση νόμων και πράξεων κυβερνητικών, διοικητικών και αυτοδιοικητικών οργάνων στο διαδίκτυο «Πρόγραμμα Διαύγεια».

**11**. Το Π.Δ 113/2010 όπως ισχύει σήμερα.

**12.** Τις διατάξεις του Ν. 4412/2016 (ΦΕΚ Α΄ 147/8-8-2016) Δημόσιες Συμβάσεις Έργων, Προμηθειών και Υπηρεσιών (προσαρμογή στις Οδηγίες 2014/24/ΕΕ και 2014/25/ΕΕ).

**13.** Για το παραδεκτό της άσκησης ένστασης, απαιτείται, με την κατάθεση της ένστασης, η καταβολή παραβόλου υπέρ του Δημοσίου ποσού ίσου με το ένα τοις εκατό (1%) επί της εκτιμώμενης αξίας της σύμβασης. Το παράβολο αυτό αποτελεί δημόσιο έσοδο. Το παράβολο επιστρέφεται με πράξη της αναθέτουσας αρχής, αν η ένσταση γίνει δεκτή από το αποφασίζον διοικητικό όργανο.

**14.** Τις ανάγκες του Ν.Π.Δ.Δ. «Ο.Κ.Π.Π.Δ.Κ.» για την «ανάθεση υπηρεσιών παιδιάτρου για τους Παιδικούς και Βρεφονηπιακούς Σταθμούς του Ν.Π.Δ.Δ. Ο.Κ.Π.Π.Δ.Κ. Δήμου Κέρκυρας».

**15.** Την πίστωση που έχει εγγραφεί στον προϋπολογισμό εξόδων έτους 2018 του ΚΑ 00.6117.02

**17.** Το ΦΕΚ 497/Β/22-4-2002 «Πρότυπος Κανονισμός Λειτουργίας Δημοτικών και Κοινοτικών Νομικών Προσώπων Δημοσίου Δικαίου Παιδικών και Βρεφονηπιακών Σταθμών».

**Ανακοινώνει**

Tη διενέργεια εκδήλωσης ενδιαφέροντος για όποια ή όποιες ΟΜΑΔΕΣ επιθυμούν με κατάθεση προσφορών και με κριτήριο τη χαμηλότερη τιμή, για την ανάθεση της υπηρεσίας με τίτλο **«Ανάθεση υπηρεσιών παιδιάτρου για τα νήπια και βρέφη των Παιδικών και Βρεφονηπιακών του Ν.Π.Δ.Δ «Ο.Κ.Π.Π.Δ.Κ» Δήμου Κέρκυρας.**

Το τεύχος τεχνικής περιγραφής - ενδεικτικός προϋπολογισμός παροχής υπηρεσιών Παιδιάτρου υπ’ αριθμ. 498/13-02-2018, θα δίνεται από την οικονομική υπηρεσία του Ν.Π.Δ.Δ «Ο.Κ.Π.Π.Δ.Κ», Καλοχαιρέτου 3, 2ος όροφος,

**ΧΡΟΝΟΣ ΚΑΤΑΘΕΣΗΣ ΠΡΟΣΦΟΡΩΝ**

Οι προσφορές θα κατατίθενται σε κλειστό φάκελο μαζί με τα υπόλοιπα δικαιολογητικά (σε σφραγισμένο φάκελο) στο Πρωτόκολλο του Ν.Π.Δ.Δ., Ταχ. Δ/νση: Καλοχαιρέτου 3 – 49100 Κέρκυρα, το αργότερο μέχρι την 30/03/2018 και ώρα 12:00. Το άνοιγμα των προσφορών θα γίνει στις 30/03/2018 στις 13:00 όπου μπορούν να παρευρεθούν και οι ενδιαφερόμενοι.

Επίσης οι προσφορές μπορούν να αποστέλλονται ταχυδρομικώς μέχρι την προηγούμενη εργάσιμη ημέρα του διαγωνισμού, στην παρακάτω διεύθυνση: Ν.Π.Δ.Δ. «Ο.Κ.Π.Π.Δ.Κ.» Δήμου Κέρκυρας, Καλοχαιρέτου 3, 49100, Κέρκυρα.

**ΔΙΚΑΙΩΜΑ ΣΥΜΜΕΤΟΧΗΣ**

Οι συμμετέχοντες μπορούν να είναι φυσικά πρόσωπα ή Εξωτερική Υπηρεσία Προστασίας και Πρόληψης (ΕΥΠΠ).

**ΔΙΚΑΙΟΛΟΓΗΤΙΚΑ ΣΥΜΜΕΤΟΧΗΣ:**

**α.** Υπεύθυνη δήλωση του Ν.1599/86 ότι δεν έχει καταδικαστεί για αδίκημα σχετικό με την επαγγελματική του δραστηριότητα, ότι δεν τελεί υπό πτώχευση, εκκαθάριση, αναγκαστική διαχείριση ή ανάλογη κατάσταση και ότι δεν τελούν σε διαδικασία κήρυξης ανάλογης κατάστασης.

**β.** Υπεύθυνη δήλωση του Ν 1599/86 ότι έλαβε γνώση όλων των όρων της παρούσης διακήρυξης, και τους αποδέχεται ανεπιφύλακτα.

**γ.** Τα απαραίτητα δικαιολογητικά – προσόντα που αναγράφονται στην «Τεχνική περιγραφή – Ενδεικτικός προϋπολογισμός».

**δ.** Φορολογική και ασφαλιστική ενημερότητα

**ΧΡΟΝΟΣ ΚΑΙ ΤΡΟΠΟΣ ΥΠΟΒΟΛΗΣ ΤΩΝ ΠΡΟΣΦΟΡΩΝ ΓΙΑ ΤΟ ΔΙΑΓΩΝΙΣΜΟ**

Οι προσφορές θα πρέπει να υποβάλλονται στην ελληνική γλώσσα μέσα σε σφραγισμένο φάκελο

Ειδικότερα: Στον κυρίως φάκελο θα αναγράφεται με κεφαλαία γράμματα

α)ΠΡΟΣΦΟΡΑ ΓΙΑ ΤΗΝ: «Ανάθεση υπηρεσιών παιδιάτρου για τα νήπια και βρέφη των Παιδικών και Βρεφονηπιακών του Ν.Π.Δ.Δ. «Ο.Κ.Π.Π.Δ.Κ» Δήμου Κέρκυρας».

β) Tα στοιχεία του αποστολέα

Τα οικονομικά στοιχεία της προσφοράς θα τοποθετηθούν σε **καλά σφραγισμένο υποφάκελο <<ΟΙΚΟΝΟΜΙΚΗ ΠΡΟΣΦΟΡΑ>>.**

Η προσφερόμενη τιμή πρέπει να εκφράζεται σε ΕΥΡΩ.

Οι προσφορές που δεν έχουν τα παραπάνω δικαιολογητικά δεν θα αξιολογηθούν.

Οι προσφορές που θα κατατεθούν εκπρόθεσμα δεν θα γίνονται δεκτές.

Οι προσφορές που θέτουν όρο αναπροσαρμογής της τιμής απορρίπτονται ως απαράδεκτες.

Οι προσφορές θα πρέπει να είναι καθαρογραμμένες, χωρίς σβησίματα, τυχόν διορθώσεις και ευκρινείς. Διαφορετικά θα απορρίπτονται ως απαράδεκτες.

Για πληροφορίες ως προς τα δικαιολογητικά συμμετοχής οι ενδιαφερόμενοι μπορούν να απευθύνονται στο Ν.Π.Δ.Δ. «Ο.Κ.Π.Π.Δ.Κ» Καλοχαιρέτου 3, 49100, 2ος όροφος, καθημερινά, τις εργάσιμες ημέρες και ώρες (τηλ. 26610 81873).

**ΠΑΡΑΛΑΒΗ ΠΡΟΣΦΟΡΩΝ –ΑΠΟΣΦΡΑΓΙΣΗ- ΑΞΙΟΛΟΓΗΣΗ ΠΡΟΣΦΟΡΩΝ**

Μετά την λήξη της προθεσμίας παράδοσης των προσφορών αριθμούνται από την Επιτροπή που ορίστηκε με απόφαση του Δ.Σ, οι φάκελοι των προσφορών με την σειρά που επιδόθηκαν.

Η αποσφράγιση γίνεται δημόσια από την αρμόδια επιτροπή ενώπιον των συμμετεχόντων στο διαγωνισμό με την παρακάτω διαδικασία:

Αποσφραγίζεται ο κυρίως φάκελος, μονογράφονται από την Επιτροπή όλα τα δικαιολογητικά και οι Υπεύθυνες Δηλώσεις. Οι φάκελοι των οικονομικών προσφορών αποσφραγίζονται στο τέλος εάν όλα τα δικαιολογητικά είναι εντάξει.

Κατά τη διαδικασία της αξιολόγησης των λοιπών στοιχείων και πριν το άνοιγμα των οικονομικών προσφορών, όσες από αυτές δεν κρίθηκαν αποδεκτές δεν αποσφραγίζονται, γνωστοποιείται δε στους ενδιαφερομένους, έγκαιρα, με έγγραφο, ο λόγος της απόρριψης της προσφοράς.

Μετά την αποσφράγιση των οικονομικών προσφορών το παραπάνω όργανο προβαίνει στην καταχώρηση αυτών σε πρακτικό.

**ΑΝΑΔΕΙΞΗ ΑΝΑΔΟΧΟΥ**

Η κατακύρωση θα γίνει στον ανάδοχο που προσφέρει τη συνολικά χαμηλότερη τιμή.

**ΑΝΑΚΟΙΝΩΣΗ ΚΑΤΑΚΥΡΩΣΗΣ - ΣΥΜΒΑΣΗ**

Στον ανάδοχο που έγινε η κατακύρωση αποστέλλεται ανακοίνωση της απόφασης τελικής έγκρισης. Μετά την ανακοίνωση κατακύρωσης, η ανάδοχος θα πρέπει να προσκομίσει στην υπηρεσία πιστοποιητικό ποινικού μητρώου για την υπογραφή της σχετικής σύμβασης που υπογράφεται και από τα δύο συμβαλλόμενα μέρη. Η σύμβαση συντάσσεται με βάση τους όρους της διακήρυξης.

**ΠΛΗΡΩΜΗ**

Η πληρωμή του αναδόχου θα γίνει αφού προσκομιστεί το αντίστοιχο τιμολόγιο, με την έκδοση χρηματικού εντάλματος ίσης αξίας με αυτή της υπηρεσίας που πραγματοποιήθηκε, μετά τον έλεγχο των απαραίτητων δικαιολογητικών.

**ΔΗΜΟΣΙΟΤΗΤΑ ΔΙΑΚΗΡΥΞΗΣ**

Η παρούσα πρόσκληση αναρτηθεί στο πρόγραμμα ΔΙΑΥΓΕΙΑ, στον πίνακα ανακοινώσεων του στο Ν.Π.Δ.Δ. «Ο.Κ.Π.Π.Δ.Κ» και στην ιστοσελίδα του Δήμου Κέρκυρας.

Ο ΠΡΟΕΔΡΟΣ του Ν.Π.Δ.Δ. «Ο.Κ.Π.Π.Δ.Κ.»

 ΚΑΖΙΑΝΗΣ ΣΩΤΗΡΙΟΣ